钦定古今图书集成/明伦汇编/闺媛典/第121卷 > 姜凤举妻皇甫氏
## 钦定古今图书集成/明伦汇编/闺媛典/第121卷 > 姜凤举妻皇甫氏

按《汾阳县志》：皇甫氏，西河人，姜凤举妻。天性纯淑，动
遵母教，归姜氏，事舅姑得妇道。夫早亡，哀毁逾礼。既
服阕，人多婉辞劝再嫁，氏泣曰：“禽鸟且有雄，死不再
群者，可以人而不如鸟乎？况舅姑垂老，一息幼冲，忍
弃之耶？”于是事舅姑益尽孝，教子读书成立，始终一
节。泰定间旌表。